CELEX: 32017R0781
Language: fi
Date: 2017-05-05 00:00:00
Title: Komission täytäntöönpanoasetus (EU) 2017/781, annettu 5 päivänä toukokuuta 2017, tehoaineen metyylinonyyliketoni hyväksynnän peruuttamisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta (ETA:n kannalta merkityksellinen teksti. )

6.5.2017   
            
            
               FI
            
            
               Euroopan unionin virallinen lehti
            
            
               L 118/1
            
         KOMISSION TÄYTÄNTÖÖNPANOASETUS (EU) 2017/781,
   annettu 5 päivänä toukokuuta 2017,
   tehoaineen metyylinonyyliketoni hyväksynnän peruuttamisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 21 artiklan 3 kohdan toisen vaihtoehdon ja 78 artiklan 2 kohdan
   sekä katsoo seuraavaa:
   
               (1)
            
            
               Komission direktiivillä 2008/127/EY (2) sisällytettiin metyylinonyyliketoni tehoaineena neuvoston direktiivin 91/414/ETY (3) liitteeseen I. Komission täytäntöönpanoasetuksessa (EU) N:o 608/2012 (4) edellytetään, että ilmoittaja, jonka pyynnöstä metyylinonyyliketoni on sisällytetty, toimittaa vahvistavia tietoja seuraavista: a) nisäkkäiden toksisuuskokeissa ja ekotoksisuuskokeissa käytetyn testimateriaalin spesifikaatio, b) spesifikaatio ja sitä tukevat erätiedot sekä validoidut analyysimenetelmät, c) asianmukainen arvio kyseisen aineen ja sen mahdollisten hajoamistuotteiden vaiheista ja käyttäytymisestä ympäristössä ja d) vesieliöihin ja maaperässä eläviin organismeihin kohdistuva riski. Edellä a ja b alakohdassa tarkoitetut tiedot piti toimittaa viimeistään 30 päivänä huhtikuuta 2013 ja c ja d alakohdassa tarkoitetut tiedot viimeistään 31 päivänä joulukuuta 2015.
            
         
               (2)
            
            
               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (5) liitteessä olevassa A osassa.
            
         
               (3)
            
            
               Ilmoittaja ei toimittanut kohdan 1 c ja d alakohdassa tarkoitettuja vahvistavia tietoja 31 päivään joulukuuta 2015 mennessä. Ilmoituksen tekijä ei myöskään vastannut komission kirjeeseen, jossa hänelle annettiin mahdollisuus selittää tilanteensa ennen päätöksen peruuttamista.
            
         
               (4)
            
            
               Näin ollen on aiheellista peruuttaa metyylinonyyliketonin hyväksyntä.
            
         
               (5)
            
            
               Täytäntöönpanoasetuksen (EU) N:o 540/2011 liitettä olisi sen vuoksi muutettava.
            
         
               (6)
            
            
               Jäsenvaltioille tulisi antaa aikaa kyseistä tehoainetta sisältävien kasvinsuojeluaineiden lupien peruuttamiseen. On aiheellista rajoittaa jäsenvaltioille asetuksen (EY) N:o 1107/2009 46 artiklan mukaisesti mahdollisesti myönnettävän siirtymäajan kestoa kyseistä tehoainetta sisältävien kasvinsuojeluaineiden osalta.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksynnän peruuttaminen
   Peruutetaan tehoaineen metyylinonyyliketoni hyväksyntä.
   2 artikla
   Täytäntöönpanoasetuksen (EU) N:o 540/2011 muuttaminen
   Poistetaan täytäntöönpanoasetuksen (EU) N:o 540/2011 liitteessä olevasta A osasta metyylinonyyliketonia koskeva rivi 238.
   3 artikla
   Siirtymätoimenpiteet
   Jäsenvaltioiden on peruutettava metyylinonyyliketonia tehoaineena sisältävien kasvinsuojeluaineiden hyväksynnät viimeistään 26 päivänä elokuuta 2017.
   4 artikla
   Siirtymäaika
   Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 26 päivänä elokuuta 2018.
   5 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä toukokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  Komission direktiivi 2008/127/EY, annettu 18 päivänä joulukuuta 2008, neuvoston direktiivin 91/414/ETY muuttamisesta useiden tehoaineiden sisällyttämiseksi siihen (EUVL L 344, 20.12.2008, s. 89).
   
      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).
   
      (4)  Komission täytäntöönpanoasetus (EU) N:o 608/2012, annettu 6 päivänä heinäkuuta 2012, täytäntöönpanoasetuksen (EU) N:o 540/2011 muuttamisesta tehoaineiden denatoniumbentsoaatti, metyylinonyyliketoni ja kasviöljyt/viherminttuöljy hyväksymisedellytysten osalta (EUVL L 177, 7.7.2012, s. 19).
   
      (5)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).